Author: . . .
Last saved by: Asta Urb
Company: Haapsalu LV sotsiaalosakond

K O R R A L D U S

Haapsalu,				27.juuni 2006 nr 534

Arvamuse andmine maaüksuse, 
asukohaga Männiku tee 7, Haapsalu
riigi omandisse jätmiseks

Läbi vaadanud Riigi Maa-ameti 20.06.2006 Haapsalu Linnavalitsusele esitatud taotluse nr 6.3-5/245 “Maa riigi omandisse jätmise taotlus”, milles soovitakse arvata riigi  maareformi seaduse § 31 lg 1 p 8 alusel Haapsalu linnas Männiku tee 7 asuv ligikaudse pindalaga 620 m^2 suurune maaüksus, Haapsalu Linnavalitsus tuvastas, et taotletav maa on maareformi läbimata maa, Männiku tee 7 krunt ja krundi kasutamise otstarve on kindlaks määratud Haapsalu Linnavalitsuse 14.07.1999 korraldusega nr 381 „Detailplaneeringu kehtestamine”. Krundil on senine maakasutusõigus määratud Haapsalu Rajooni RSN TK 20.02.1987 protokoll nr 2 590 m^2 ulatuses. Krundile ehitusluba ei ole väljastatud. Krundile ei ole esitatud teiste isikute poolt taotlusi maa omandamiseks. Juhindudes maareformi seaduse § 31 lg 1 p 8, Eesti Vabariigi Valitsuse 03. 09. 1996 määrusega nr 226  kinnitatud “Maa riigi omandisse jätmise korrast”, Eesti Vabariigi Valitsuse määrusega nr 36 kinnitatud “Katastriüksuse sihtotstarvete liigid ja nende määramise alused”, kohaliku omavalitsuse korralduse seaduse § 6 lg 3 p 1, §§-dest 30, 31, Haapsalu põhimääruse §§-dest 35, 63 ja haldusmenetluse seadusest Haapsalu Linnavalitsus

k o r r a l d a b:

1.	Nõustuda maaüksuse, asukohaga Männiku tee 7, Haapsalu, Lääne maakond, pindala 620 m^2, riigi omandisse jätmisega (asendiplaan lisatud).
2.	Määrata riigi omandisse jääva maa sihtotstarbeks tootmishoonete maa (Th, 0030).
3.	Kohustada Riigi Maa-ametit tellima krundi maakatastrisse kandmiseks katastrimõõdistamine vastavalt kehtestatud detailplaneeringule, mille tulemusel selgub maaüksuse täpne pindala.
4.	Korraldus teha Riigi Maa-ametile (Mustamäe tee 51, 10602 Tallinn) teatavaks korralduse koopia saatmisega posti teel, linnavalitsuse maakorraldusosakonna juhatajale (A. Ulm) koopia üleandmisega allkirja vastu.
5.	Korraldus jõustub teatavakstegemisest.
6.	Korraldus avalikustada väljapanekuga linnavalitsuse fuajees.
7.	Käesoleva korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Teet Kallasvee
Linnapea				Erko Kalev
				Linnasekretär